Jesus blir fristet

Matteus 4 vers 1-11

Jesus ble så av Ånden ført ut i ødemarken for å fristes av djevelen.

Han fastet i førti dager og førti netter og ble til sist sulten.

Da kom fristeren til ham og sa: «Er du Guds Sønn, så si at disse steinene skal bli til brød.»

Jesus svarte: «Det står skrevet: Mennesket lever ikke bare av brød, men av hvert ord som kommer fra Guds munn.»

Deretter tok djevelen ham med til den hellige by og stilte ham på det ytterste hjørne av tempelmuren og sa: «Er du Guds Sønn, så kast deg ned herfra! For det står skrevet: Han Skal gi sine engler befaling om deg; De skal bære deg på hendene, så du ikke støter foten mot noen stein.»

Men Jesus svarte: «De står også skrevet: Du skal ikke sette Herren din Gud på prøve.»

Så tok djevelen ham opp på et meget høyt fjell og viste ham alle verdens riker og deres herlighet, og sa: «Alt dette vil jeg gi deg, dersom du faller ned og tilber meg.» Da sa Jesus til ham: «Bort fra meg, Satan! For det er skrevet: Herren din Gud skal du tilbe, og bare ham skal du tjene.»

Da forlot djevelen ham, og engler kom og tjente ham.